Fransk halal-butikk trues med stenging hvis den ikke selger svinekjøtt og alkohol
Minipris-butikken har nå fått beskjed fra de lokale myndighetene, som den leier lokalene sine av, at den ikke har fulgt vilkårene i leieavtalen som fastsetter at butikken må opptre som en «generell matbutikk». – Ordføreren i Colombes, Nicole Goueta, dro dit selv og ba eieren om å diversifisere spekteret av produkter ved å legge til alkohol og ikke-halal-kjøtt, sier ordførerens stabssjef Jérôme Besnard til The Telegraph. Butikken ble åpnet i fjor og erstattet da et annet, vanlig mini-supermarked.Begrepet halal brukes om mat som er tillat å spise innen islam. Både svinekjøtt og alkohol betegnes som haram (forbudt). Stabssjefen opplyser at særlig eldre innbyggere i kommunen har klagd på at de nå ikke har tilgang på alle produkter og at de må reise et stykke for å gjøre sine innkjøp. Myndighetene mener butikken bryter franske republikanske prinsipper ved å prioritere én gruppe i samfunnet. – Vi ønsker en sosial miks. Vi vil ikke ha et område som bare er muslimsk eller et område hvor det ikke er muslimer, sier Besnard, som understreker at myndighetenes reaksjon ville vært den samme dersom en jødisk kosher-butikk hadde åpnet på stedet. Butikkeier Soulemane Yalcin sier han leverer varer etter kravene fra hans kunder i området. Han hyret advokat i håp om å slippe å bli kastet ut av lokalene.
Myndighetene i kommunen Colombes mener innbyggerne ikke får et skikkelig tilbud dersom halal-supermarkedet ikke begynner å selge svinekjøtt og alkohol.